MFCเสนอIREITs ซื้ออสังหาฯตปท.ถูก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — บลจ.เอ็มเอฟซี ใจกล้าออกกองทุน IREITs ลงทุนอสังหาริมทรัพย์ทั่วโลก ชี้จังหวะเหมาะช้อนของถูก
นายพิชิต อัคราทิตย์ กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี เปิดเผยว่า จะเปิดขายกองทุนเปิดเอ็มเอฟซี อินเตอร์เนชั่นแนล เรียลเอสเตท ฟันด์ (IREITs) มูลค่าโครงการ 1,000 ล้านบาท โดยลงทุนตราสารของกองทุนอสังหาริมทรัพย์ทั่วโลก เช่น อีทีเอฟ, Real Estate Invest ment Trusts (REITs) และกองทุนอสังหาริมทรัพย์ รวมถึงหุ้นกลุ่มอุตสาหกรรมอสังหาริมทรัพย์ ทั่วโลก 
“จากวิกฤตซับไพรม์ ที่ผ่านมา ทำให้ REIT ซึ่งเป็นการลงทุนโดยตรงในอสังหาริมทรัพย์หลายประเภททั่วโลก ปรับตัวลดลงกว่า 77% จากระดับสูงสุด จึงถือเป็นจังหวะที่ดีในการเข้าลงทุนในทรัพย์สินราคาถูกที่มีการปรับมูลค่าตลาดลง ขณะที่มูลค่าที่แท้จริงในตลาดอสังหาริมทรัพย์ต่างๆ ยังคงมีอยู่” นายพิชิต กล่าว
นอกจากนี้ นายพิชิต ยังคาดว่า ในช่วง 24 ปีข้างหน้า REITs จะมีการขยายการลงทุน เพื่อทยอยซื้ออสังหาริมทรัพย์อย่างต่อเนื่อง ขณะที่การฟื้นตัวขอเศรษฐกิจโลกจะเป็นปัจจัยหนุนที่สำคัญต่อกลุ่มธุรกิจอสังหาริมทรัพย์ให้มีการเติบโตเช่นกัน
ทั้งนี้ กองทุนเปิด IREITs จะเปิดขายระหว่างวันที่ 1525 มิ.ย.นี้ 
นายสมชัย บุญนำศิริ กรรมการผู้จัดการ บลจ.กรุงไทย กล่าวว่า หน่วยลงทุนกองทุนอสังหาริมทรัพย์ไทยคอมเมอร์เชียลอินเวสเม้นต์ จะเข้าซื้อขายในตลาดหลักทรัพย์แห่งประเทศไทย วันที่ 16 มิ.ย.นี้ เป็นวันแรก ในหมวดกองทุนรวมอสังหาริมทรัพย์ และใช้ชื่อย่อว่า “TCIF” โดยมีมูลค่าทรัพย์ สินสุทธิ 1,960 ล้านบาท